**Avdicija za Festival Med zvoki krajev (Nei suoni dei luoghi) 2018**

V letu 2018 bo ustanova Progetto Musica v okviru festivala Med zvoki krajev (Nei suoni dei luoghi)

organizirala pet koncertov, posvečenih **pihalnim inštrumentom** (solistom in komornim skupinam s pihali) ter **jazzovskim skupinam**.

Študentje, ki bodo izbrani na avdiciji Maestra Enrica Bronza, bodo morda nastopili ne le na festivalu "Nei suoni dei luoghi", ampak tudi na glasbenem festivalu Portogruaro, na festivalu "Carniarmonie", na Mittelfestu in na koncertih, ki jih organizira Accademia "Antonio Ricci" Videm (festivali so del glasbene mreže Furlanije Julijske krajine in Benečije).

Udeleženci avdicije morajo izpolniti **prijavni obrazec** (glej prilogo) z osebnimi podatki in priložiti umetniško biografijo, 1-2 sliki v visoki ločljivostji (najmanj 2 MB) - primerni za tisk v oglasnih materialih, kopijo osebnega dokumenta ali potnega lista in repertoar oz. spored za koncert/e.

**Avdicija bo 12. marca 2018 od 10.00 do 13.30 v dvorani Univerze v Ljubljani.**

Sodelujejo lahko pihalni ansambli (2 do 5 glasbenikov) in solisti (največ 10 kandidatov).

Avdicijski nastop sme trajati največ 15 minut in mora vključevati vsaj dve skladbi različnih glasbenih slogov.

**Prijave s popolno dokumentacijo oddajte v zaprtih kuvertah z imenom in priimkom, navedbo oddelka in smeri ter s pripisom » Avdicija za Festival Med zvoki krajev 2018«** **izključno v glavni pisarni UL Akademije za glasbo ga. Alenki Grahek najkasneje do ponedeljka, 5. marca 2018 do 14. ure.**